**บทที่ 4**

**ผลการวิจัย**

การนำเสนอผลการวิจัยเรื่องการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย โดยนำเสนอการวิเคราะห์ข้อมูลโดยใช้สัญลักษณ์ดังนี้

n แทน จำนวนคนในกลุ่มตัวอย่าง

X แทน ค่าคะแนนเฉลี่ย (Mean)

S.D. แทน ค่าเบี่ยงเบนมาตรฐาน (Standard Deviation)

% แทน ร้อยละ

D แทน ค่าผลต่างระหว่างคู่คะแนน

∑ แทน ผลรวมของคะแนน

t แทน ค่าสถิติที่ใช้เปรียบเทียบค่าวิกฤติในการแจกแจงแบบ t (t-distribution)

เพื่อทราบความมีนัยสำคัญทางสถิติ

Z แทน ค่าสถิติที่ใช้เปรียบเทียบค่าวิกฤติในการทดสอบ Wilcoxon t test

เพื่อทราบความมีนัยสำคัญทางสถิติ

\* แทน มีนัยสำคัญทางสถิติระดับ.05

P แทน ความน่าจะเป็น

E1 แทน ประสิทธิภาพของกระบวนการ

E2 แทน ประสิทธิภาพของผลลัพธ์

ผู้วิจัยนำเสนอผลการวิเคราะห์ข้อมูลเป็น 3 ตอน ดังนี้

**ตอนที่ 1** ผลการศึกษาสภาพปัญหาและความต้องการรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

**ตอนที่ 2** ผลการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

**ตอนที่ 3** ผลการใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

**ตอนที่ 1 ผลการศึกษาสภาพปัญหาและความต้องการรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย**

จากการศึกษาวิเคราะห์ข้อมูลพื้นฐานเพื่อนำไปใช้ในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายโดยผู้วิจัยได้ดำเนินการศึกษาข้อมูลพื้นฐานจากแหล่งข้อมูลที่สำคัญมีผลการศึกษาดังนี้

1. ศึกษาข้อมูลเชิงนโยบายการศึกษาที่เกี่ยวข้องกับความเป็นพลโลกแล้วนำข้อมูลมาวิเคราะห์สังเคราะห์ ถึงแนวนโยบายการจัดการศึกษาเพื่อพัฒนาผู้เรียนให้มีความเป็นพลโลกโดยการศึกษาดังตารางที่ 4.1

**ตารางที่ 4.1**

*ผลการวิเคราะห์ข้อมูลเชิงนโยบายการศึกษาที่เกี่ยวข้องกับความเป็นพลโลกแล้วนำข้อมูลมาวิเคราะห์สังเคราะห์ ถึงแนวนโยบายการจัดการศึกษาเพื่อพัฒนาผู้เรียนให้มีความเป็นพลโลก*

|  |  |
| --- | --- |
| นโยบายที่สำคัญ | ผลการวิเคราะห์ข้อมูล |
| แผนพัฒนาเศรษฐกิจและสังคมแห่งชาติฉบับที่ 12  (พ.ศ. 2560 – 2564) | ได้ยึดคนเป็นศูนย์กลางการพัฒนา ลักษณะของคนไทยและสังคมไทยที่พึงปรารถนา คนไทยเป็นมนุษย์ที่สมบูรณ์ เป็นพลเมืองที่มีวินัยตื่นรู้และเรียนรู้ได้ด้วยตนเองตลอดชีวิต มีความรู้ มีทักษะและทัศนคติที่เป็นค่านิยมที่ดีมีสุขภาพร่างกายจิตใจที่สมบูรณ์ มีความเจริญเติบโตทางจิตวิญญาณ มีจิตสาธารณะทำประโยชน์ต่อส่วนรวม มีความเป็นพลเมืองไทย พลเมืองอาเซียนและพลเมืองโลก |
| พระราชบัญญัติการศึกษาพ.ศ. 2542 | ผู้เรียนเป็นคนดี คนเก่ง และคนมีความสุข เป็นการเน้นให้ผู้เรียนมีคุณลักษณะของความเป็นพลเมืองดีของสังคม |
| การปฏิรูปการศึกษาในทศวรรษที่สอง (2552-2561) | คนไทยและการศึกษาไทยคุณภาพและมาตรฐานระดับสากล”จึงมุ่งให้การศึกษาเป็นเครื่องมือสำคัญในการพัฒนาคนและสังคมกล่าวคือคนไทยในอนาคตต้องเป็นคน มองกว้าง คิดไกล ใฝ่ดี มีคุณธรรม รู้เท่าทันการเปลี่ยนแปลงของโลก และสังคมมีวิจารณญาณที่ดี เป็นคนที่มีคุณภาพ เข้าสู่ความเป็นมาตรฐานสากล |
| สำนักเลขาธิการสภาการศึกษา | คุณลักษณะของคนไทยที่พึงประสงค์ คนเก่ง คนดี และมีความสุข มีคุณธรรม จิตสาธารณะ และจิตสำนึกในความเป็น พลเมืองไทย และพลโลก |

2. นโยบายการใช้หลักสูตรแกนกลางการศึกษาขั้นพื้นฐานพุทธศักราช 2551

**ตารางที่ 4.2**

*ผลการวิเคราะห์หลักสูตรแกนกลางการศึกษาขั้นพื้นฐานพุทธศักราช 2551*

|  |  |
| --- | --- |
| นโยบายที่สำคัญ | ผลการวิเคราะห์ข้อมูล |
| การใช้หลักสูตรแกนกลางการศึกษาขั้นพื้นฐานพุทธศักราช 2551 | มุ่งพัฒนาผู้เรียน ให้เป็นมนุษย์ที่มีความสมดุลทั้งด้านร่างกาย ความรู้ คุณธรรม มีจิตสำนึกในความเป็นพลเมืองไทยและเป็นพลโลกการจัดการศึกษาเพื่อพัฒนาผู้เรียนให้เป็นพลโลกต้องประกอบด้วย 1) ด้านความรู้ (Citizen Knowledge) ได้แก่จิตสำนึกต่อโลก การเงิน เศรษฐกิจ ธุรกิจและการเป็นผู้ประกอบการความเป็นพลเมืองวัฒนธรรมมนุษย์และโลกทางกายภาพและโลกธรรมชาติสุขภาพและสวัสดิภาพ วิทยาศาสตร์เทคโนโลยีสารสนเทศและการสื่อสาร ความรู้พื้นฐานทางข้อมูลข่าวสารความรู้พื้นฐานทางพหุวัฒนธรรม (Multicultural Literacy) 2)ทักษะและกระบวน การเรียนรู้ (Citizen Skills) ความอยากรู้/จิตแห่งวิทยาการ (Disciplined Mind) การคิดอย่างมีวิจารณญาณ การคิดเชิงสร้างสรรค์ การทำงานเป็นทีม/การทำงานร่วมกัน/การสร้างเครือข่าย การมีปฏิสัมพันธ์ระหว่างบุคคล/การเรียนรู้แบบมีส่วนร่วม การใช้ข้อมูลข่าวสารและการสื่อสาร 3) เจตคติและค่านิยม (Citizen Attitudes/Dispositions) การมีวินัย มีจิตสาธารณะ มีความรับผิดชอบต่อตนเอง สังคม สิ่งแวดล้อม และในฐานะพลเมืองการพัฒนาผู้เรียนสู่ความเป็นพลโลก โดยผ่านกระบวนการเรียนรู้ในมิติการเรียนรู้สังคมศึกษา ได้แก่ความรู้ทักษะ ค่านิยม ทั้ง 3 มิติ ผู้เรียนจะต้องได้รับการพัฒนาให้เป็นองค์รวมนำไปสู่การกระทำในสภาพจริง คือการลงมือปฏิบัติเพื่อสังคมหรือในฐานะพลเมืองของสังคม |

3. ผู้วิจัยได้ศึกษาเอกสารงานวิจัยที่เกี่ยวข้องกับคุณลักษณะความเป็นพลโลกของนักการศึกษาทั้งหลาย และสัมภาษณ์ผู้ทรงคุณวุฒิ ผู้ที่มีความเชี่ยวชาญ เพื่อขอข้อสนับสนุนและคำแนะนำถึงประเด็นสำคัญที่สุดในการพัฒนาผู้เรียนไปสู่ความเป็นพลโลกที่สอดคล้องกับคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐานพุทธศักราช 2551 ผลจากการวิเคราะห์ปรากฏ สรุปได้ว่าคุณลักษณะความเป็นพลโลกที่สอดคล้องกับคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐานพุทธศักราช 2551 ตามลำดับความสำคัญ3 ลำดับได้แก่ 1) มีวินัย 2) มีจิตสาธารณะเห็นประโยชน์ส่วนรวม 3) ความรับผิดชอบต่อตนและสังคม

4. ผลจากการศึกษาความคิดเห็นของนักเรียนระดับมัธยมศึกษาตอนปลายเกี่ยวกับการให้ความสำคัญต่อคุณลักษณะความเป็นพลโลกโดยใช้แบบสอบถามความคิดเห็นนักเรียนระดับชั้นมัธยมศึกษาตอนปลายของสำนักงานเขตพื้นที่การศึกษามัธยมศึกษาเขต 25 โดยจัดส่งแบบสอบถามถึงกลุ่มตัวอย่างทางไปรษณีย์โดยผ่านครูผู้สอนในกลุ่มสาระการเรียนรู้สังคมศึกษาศาสนาและวัฒนธรรม จำนวน 84 โรงเรียน ไปยังกลุ่มตัวอย่างที่เป็นนักเรียนระดับมัธยมศึกษาตอนปลายจำนวน 382 คน กลุ่มตัวอย่างได้ส่งแบบสอบถามกลับคืนมา จำนวน 264 ฉบับ คิดเป็นร้อยละ 69.16 เมื่อประมวลความคิดเห็นแล้วดังผลการวิเคราะห์สรุปได้ดังต่อไปนี้ พบว่ากลุ่มตัวอย่างได้ให้ความคิดเห็นเกี่ยวกับการให้ความสำคัญต่อคุณลักษณะความเป็นพลโลกผู้เรียนให้ความสำคัญอยู่ในระดับมากที่สุดมี 4ข้อเรียงลำดับจากมากไปน้อย ได้แก่ ด้านความมีวินัย อยู่ในระดับมากที่สุด  
 ( =5.00, S.D.=0.00 ) มีจิตสาธารณะ ( =4.86, S.D.=0.11 ) พัฒนาตนเองให้เป็นคนทันโลกทันเหตุการณ์อยู่เสมอ ( =4.67, S.D.=0.52 )และมองเห็นทิศทางใหม่ ๆ ของภูมิภาคและโลก ( =4.50, S.D.=0.55 ) ตามลำดับ ส่วนคุณลักษณะความเป็นพลโลกในข้ออื่น ๆ อยู่ในระดับมาก

5. ผลการศึกษาเกี่ยวกับสภาพปัญหาความต้องการจำเป็นในการพัฒนารายวิชาเพิ่มเติมสังคมศึกษาจากบุคคลที่เกี่ยวข้องในด้าน รายวิชาเพิ่มเติม การจัดการเรียนรู้ การวัดและประเมินผลการเรียนรู้ด้านสื่อการเรียนรู้และแหล่งเรียนรู้ ความคิดเห็นและข้อเสนอแนะอื่น ๆ จากผู้บริหารสถานศึกษา ศึกษานิเทศก์ และครูผู้สอนกลุ่มสาระการเรียนรู้สังคมศึกษาศาสนาและวัฒนธรรมโดยใช้แบบสอบถาม การวิเคราะห์ข้อมูล ผู้บริหาร70 คนครูผู้สอนสังคมศึกษาในระดับมัธยมศึกษาจำนวน 175 คน ศึกษานิเทศก์ 10 คนสังกัดสำนักงานเขตพื้นที่การศึกษาเขต 25โดยให้กลุ่มตัวอย่างตอบแบบสอบถาม สรุปได้ดังนี้ ผู้บริหาร ศึกษานิเทศก์ ครูผู้สอน มีความต้องการจำเป็นต่อการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนระดับมัธยมศึกษาตอนปลาย โดยรวมอยู่ในระดับมากที่สุด ( =4.58, S.D.=0.38) เมื่อพิจารณาเป็นรายด้าน พบว่าด้านหลักสูตรอยู่ในระดับมากที่สุด ( =4.63, S.D.=0.29) ด้านการจัดการเรียนรู้อยู่ในระดับมากที่สุด ( =4.74, S.D.=0.29) ด้านการวัดและประเมินผลการเรียนรู้อยู่ในระดับมากที่สุด ( =4.61, S.D.=0.50) และด้านด้านสื่อการเรียนรู้และแหล่งเรียนรู้อยู่ในระดับมาก ( =4.37, S.D.=0.44) ตามลำดับ

6. ผลการวิเคราะห์ความต้องการของครูสังคมศึกษาเกี่ยวกับรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จากการใช้แบบสอบถามครูผู้สอนสังคมศึกษาระดับมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษาเขต 25 จำนวนครู 175 คน กลุ่มตัวอย่างได้ส่งแบบสอบกลับคืนมาจำนวน 121 ฉบับ คิดเป็นร้อยละ 69.16 เมื่อประมวลความคิดเห็นแล้ว สรุปได้ดังนี้ 1) กลุ่มตัวอย่างได้ให้ความคิดเห็นเกี่ยวกับความต้องการในการจัดการเรียนการสอนความเป็นพลโลกในสถานศึกษา โดยในส่วนความคิดเห็นเกี่ยวกับความจำเป็นและความสำคัญของการจัดการเรียนการสอนความเป็นพลโลก ครูสังคมศึกษาให้ความเห็นในระดับมากที่สุด 2) ในส่วนของความรู้เกี่ยวกับความเป็นพลโลก การพัฒนารายวิชาเพิ่มเติม การบูรณาการเนื้อหาเพื่อการจัดการเรียนการสอนเพื่อเสริมสร้างความเป็นพลโลกและความรู้เกี่ยวกับแนวทางการจัดกิจกรรมการเรียนการสอนความเป็นพลโลกยังอยู่ในระดับน้อยที่สุด 3) สำหรับจัดกิจกรรมการเรียนการสอนที่ส่งเสริมประสบการณ์ที่ดีแก่ผู้เรียนในด้านความเป็นพลโลกอยู่ในระดับน้อยสุดเป็นส่วนใหญ่ 4) ครูสังคมศึกษาส่วนใหญ่มีความเห็นอยู่ในระดับมากที่สุดว่ามีความจำเป็นต้องจัดการเรียนการสอนความเป็นพลโลก โดยเฉพาะสำนักงานเขตพื้นที่การศึกษาเขตมัธยมศึกษาเขต 25 ขอนแก่น 5)สำหรับความคิดเห็นเกี่ยวกับหลักสูตรแกนกลางการศึกษาขั้นพื้นฐาน พุทธศักราช 2551 ยังบรรจุเนื้อหาที่เกี่ยวข้องกับความเป็นพลโลกอยู่ในระดับน้อยมีภาพที่กว้างและยังไม่ลงลึกในรายละเอียดอย่างชัดเจน 6) ครูสังคมศึกษามีความต้องการแนวทางในการพัฒนาหลักสูตรเพื่อการจัดการเรียนการสอนความเป็นพลโลก แนวทางการบูรณาการเนื้อหา ตลอดจนแนวทางการจัดกิจกรรมการเรียนการสอนเพื่อเสริมสร้างความเป็นพลโลกอยู่ในระดับมากที่สุด

7. ผลของการศึกษาความคิดเห็นและข้อเสนอแนะเกี่ยวกับการพัฒนารายวิชาเพิ่มเติมสังคมศึกษาโดยการสนทนากลุ่ม (Focus Group) กับครูผู้สอนในกลุ่มสาระการเรียนรู้สังคมศึกษาศาสนาและวัฒนธรรมระดับมัธยมศึกษาตอนปลาย แล้วนำข้อมูลที่ได้มาวิเคราะห์เนื้อหาเพื่อพัฒนารายวิชาเพิ่มเติมฉบับร่าง จากการศึกษาความคิดเห็นเกี่ยวกับความต้องการและความเหมาะสมของเนื้อหาสาระความเป็นพลโลกของครูที่สอนกลุ่มสาระการเรียนรู้สังคมศึกษา ศาสนาและวัฒนธรรมในสถานศึกษาสังกัดสำนักงานเขตพื้นที่การศึกษามัธยมศึกษาเขต 25 เป็นการสอบถามความคิดเห็นโดยการสนทนากลุ่ม (Focus Group) กับกลุ่มตัวอย่าง จำนวน 10 คน โดยผู้วิจัยจัดการสนทนากลุ่มด้วยตนเองผลการวิเคราะห์ความคิดเห็นของครูสังคมศึกษาโดยการสนทนากลุ่ม (Focus Group) เกี่ยวกับความต้องการในการจัดการเรียนการสอนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายสรุปความคิดเห็นในประเด็นต่าง ๆ ได้ดังต่อไปนี้ 1) ความเข้าใจเกี่ยวกับความหมายของ “ความเป็นพลโลก” ครูสังคมศึกษามีความเข้าใจเกี่ยวกับความหมายของความเป็นพลโลก โดยให้ความหมายว่าพลเมืองดีของสังคมโลก มีความเข้าใจความหลากหลายทางวัฒนธรรม มีความภาคภูมิใจในการเป็นพลเมืองของประเทศและสมาชิกของโลก 2) การจัดการเรียนการสอนความเป็นพลโลกในกลุ่มสาระการเรียนรู้สังคมศึกษาศาสนาและวัฒนธรรมมีความจำเป็น เพราะความมุ่งหมายของกลุ่มสาระการเรียนรู้สังคมศึกษาศาสนาและวัฒนธรรมนั้นมุ่งพัฒนาผู้เรียนให้เป็นพลเมืองดีของชุมชน ประเทศชาติ และของโลก ดังนั้นกลุ่มสาระการเรียนรู้สังคมศึกษา ศาสนาและวัฒนธรรมจึงมีความจำเป็นที่จะต้องจัดการเรียนการสอนเรื่องความเป็นพลโลก 3) ครูสังคมศึกษาในเขตพื้นที่การศึกษามัธยมศึกษาเขต 25 ขอนแก่น ส่วนใหญ่ได้มีการสอนความเป็นพลโลกบ้างแล้วแต่ยังไม่ได้จัดการสอนอย่างเป็นระบบ เพียงแต่สอดแทรกบางประเด็นเท่านั้นความเหมาะสมในการจัดสาระการเรียนรู้ทั้ง 5 สาระ ได้แก่ สาระที่ 1 ศาสนา ศีลธรรม จริยธรรม สาระที่ 2 หน้าที่พลเมือง วัฒนธรรมและการดำเนินชีวิตในสังคม สาระ 3 เศรษฐศาสตร์ สาระที่ 4 ประวัติศาสตร์ และสาระที่ 5 ภูมิศาสตร์ ที่จุดไว้ในกลุ่มสาระการเรียนรู้สังคมศึกษาศาสนา และวัฒนธรรม พบว่า มีความเหมาะสมเพราะทั้ง 5 สาระมีเนื้อหาที่ครอบคลุมทันสมัยและจำเป็นต่อสภาพสังคมปัจจุบัน ที่สำคัญสามารถเชื่อมโยงได้ ขณะเดียวกันการแบ่งออกเป็น 5 สาระถือว่าเป็นการแบ่งกลุ่มตามวัตถุประสงค์และธรรมชาติของวิชาที่ชัดเจน 4) การเพิ่มเนื้อหา “ความเป็นพลโลก” ไว้ในการจัดการเรียนกลุ่มสาระการเรียนรู้สังคมศึกษาศาสนาและวัฒนธรรม พบว่า ควรเพิ่ม เพราะความเป็นพลโลกเป็นเรื่องราวที่สามารถเรียนรู้ได้จากเหตุการณ์จริง เป็นเรื่องที่ทันสมัยที่ผู้เรียนควรได้รับการเรียนรู้ เพื่อให้ผู้เรียนรู้เท่าทันสิ่งที่เกิดขึ้นในปัจจุบัน และสามารถนำไปใช้ในชีวิตจริงได้ ควรจัดเป็นสาระการเรียนรู้เพิ่มเติมโดยเฉพาะในกลุ่มสาระการเรียนรู้สังคมศึกษาศาสนาและวัฒนธรรมเนื้อหาสาระที่ต้องการให้บรรจุเนื้อหาลงในรายวิชาเพิ่มเติมในการจัดการเรียนการสอนความเป็นพลโลกครูสังคมศึกษาต้องการให้ใส่เนื้อหาต่อไปนี้ 4.1) หลักธรรมของศาสนาต่าง ๆ ในการดำเนินชีวิตเพื่อการอยู่ร่วมกันอย่างสันติ 4.2) การใช้เหตุผล คุณธรรม จริยธรรมในการดำเนินชีวิต 4.3) ความเป็นธรรมในสังคมและสิทธิมนุษยชน 4.4) เอกลักษณ์และความหลากหลายทางวัฒนธรรม 4.5) การสร้างสันติภาพ 4.6) อนาคตที่มั่นคงยั่งยืน 4.7) การพึ่งพาอาศัยซึ่งกันและกัน 4.8) ระบบเศรษฐกิจโลก 4.9) เหตุการณ์สำคัญที่มีผลต่อการเปลี่ยนแปลงโลก 4.10) วิกฤตการณ์ที่สำคัญของสังคมโลกในด้านเศรษฐกิจ สังคมวัฒนธรรม การเมือง ธรรมชาติ และสิ่งแวดล้อม 4.11) การอนุรักษ์ทรัพยากรธรรมชาติและสิ่งแวดล้อมโลก ฯลฯ 5) ครูสังคมศึกษาที่ไม่เคยสอนเกี่ยวกับความเป็นพลโลก ให้เหตุผลว่าไม่มีความรู้ และไม่เข้าใจเรื่องความเป็นพลโลก 6) ความเข้าใจเกี่ยวกับ “ความเป็นพลโลก” พบว่ากลุ่มตัวอย่างส่วนใหญ่เข้าใจว่า “ความเป็นพลโลก” คือเนื้อหาเกี่ยวกับสภาพปัจจุบันในเรื่องต่าง ๆ ด้านต่าง ๆ ในสังคมไทยและสังคมโลก ที่ทุกคนต้องมีความรู้ ความเข้าใจในสภาพเหตุการณ์นั้น ๆ ซึ่งจะเป็นประโยชน์อย่างมากทั้งนี้เนื่องจากทำให้ผู้ศึกษา สามารถนำไปใช้ในชีวิตจริงได้ ความจำเป็นในการจัดการเรียนการสอนเกี่ยวกับ ความเป็นพลโลก ไว้ในกลุ่มสาระการเรียนรู้สังคมศึกษาศาสนาและวัฒนธรรม พบว่า มีความจำเป็นทั้งนี้เนื่องจากความเป็นพลโลกเป็นการศึกษาข้อมูล หรือเรื่องราวต่างๆ ทางสังคมสาสตร์ ที่ทันสมัย ทันยุค ทันเหตุการณ์ และเหมาะสมกับสภาพปัจจุบันการให้ผู้เรียนได้เรียนรู้เกี่ยวกับความเป็นพลโลกจะทำให้ผู้เรียนได้ข้อมูลที่เป็นปัจจุบันซึ่งสามารถนำไปใช้ในสภาพจริงได้ 7) ความจำเป็นสำหรับผู้เรียนในการเรียนเรื่อง พลโลกศึกษา มีความจำเป็นทั้งนี้การเรียนรู้เกี่ยวกับเรื่องพลโลกจะช่วยให้ผู้เรียนรู้จักการอยู่ร่วมกัน เข้าใจในวิถีชีวิตแนวทางในการดำเนินชีวิตของคนในแต่ละพื้นที่ซึ่งจะส่งผลต่อการอยู่ร่วมกันในสังคมโลกได้อย่างสันติสุข 8) สำหรับข้อเสนอแนะเพิ่มเติมนั้นกลุ่มตัวอย่างต้องการทราบแหล่งความรู้เกี่ยวกับความเป็นพลโลกที่สามารถไปสืบค้น เพื่อนำมาประกอบการเรียนการสอน 9) ครูสังคมศึกษาส่วนใหญ่มีความเห็นว่า ถ้าจะมีการจัดการเรียนการสอนความเป็นพลโลกในโรงเรียนแล้ว ครูสังคมศึกษาควรได้รับการอบรมเกี่ยวกับการจัดการเรียนการสอนความเป็นพลโลกเพื่อที่จะได้มีความรู้ความเข้าใจ นำไปสู่การจัดการเรียนการสอนความเป็นพลโลกให้กับผู้เรียนในโรงเรียนได้อย่างเป็นระบบและมีประสิทธิภาพ 10) ขอบเขตเนื้อหาสาระของกลุ่มสาระการเรียนรู้สังคมศึกษาศาสนาและวัฒนธรรมมีความกว้างขวางมากที่ปรากฏในหลักสูตรแกนกลางการศึกษาขั้นพื้นฐาน พุทธศักราช 2551 การนำเอาความเป็นพลโลกมาพัฒนาเป็นรายวิชาเพิ่มเติมเป็นสิ่งที่สำคัญมากที่จะนำไปใช้ในการจัดการเรียนการสอนในเชิงลึกเพื่อตอบสนองวิสัยทัศน์จุดหมายของหลักสูตรดังกล่าว 11) ผลการวิเคราะห์สาระ/มาตรฐานการเรียนรู้ /ตัวชี้วัด/ผลการเรียนรู้รายวิชาเพิ่มเติมสังคมศึกษาตามหลักสูตรแกนกลางการศึกษาขั้นพื้นฐานพุทธศักราช 2551 ดังตารางที่ 4.3 และ 4.4

**ตารางที่ 4.3**

*ผลการวิเคราะห์หลักสูตรกลุ่มสาระการเรียนรู้สังคมศึกษาศาสนาและวัฒนธรรมที่สอดคล้องกับความเป็นพลโลกตามหลักสูตรแกนกลางการศึกษาขั้นพื้นฐานพุทธศักราช 2551*

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1 วิเคราะห์พระพุทธศาสนาในการฝึกตนไม่ให้ประมาทมุ่งประโยชน์และสันติภาพบุคคลสังคมและโลกหรือแนวคิดของศาสนาที่ตนนับถือตามที่กำหนด | ศาสนาทุกศาสนามุ่งประโยชน์สุขและสันติภาพแก่บุคคลสังคมและโลก  ความสำคัญของศาสนากับสันติภาพ  การขจัดความขัดแย้งเพื่ออยู่ร่วมกันอย่างสันติสุข |

สาระที่ 2 หน้าที่พลเมือง วัฒนธรรม และการดำเนินชีวิตในสังคม

มาตรฐาน ส 2.1 : ประพฤติปฏิบัติตนตามหน้าที่ของการเป็นพลเมืองดีตามกฎหมายประเพณีและวัฒนธรรมไทยดำรงชีวิตอยู่ร่วมสังคมไทยและสังคมโลกอย่างสันติสุข

|  |  |
| --- | --- |
| ตัวชี้วัดข้อที่ 1 วิเคราะห์ปฏิบัติตามกฎหมายที่เกี่ยวข้องกับ ตนเอง ครอบครัว ชุมชน ประเทศชาติและสังคมโลก  ตัวชี้วัดข้อที่ 3 ปฏิบัติตนและมีส่วนสนับสนุนให้ผู้อื่นประพฤติปฏิบัติเพื่อเป็นพลเมืองดีของประเทศชาติและสังคมโลก | ปฏิญญาสากลว่าด้วยสิทธิมนุษยชน  กฎหมายมนุษยธรรม  คุณลักษณะพลเมืองดีของประเทศชาติและสังคมโลกการเคารพกฎหมายและกติกาสังคม เคารพสิทธิเสรีภาพของตนเองและบุคคลอื่น |

มาตรฐาน ส 2.2 : เข้าใจระบบการเมืองการปกครองในสังคมปัจจุบัน ยึดมั่น ศรัทธา และธำรงไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นพระประมุข

|  |  |  |
| --- | --- | --- |
| ตัวชี้วัดข้อที่ 2 เสนอแนวทางทางการเมืองการปกครองที่นำไปสู่ความเข้าใจและการประสานประโยชน์ร่วมกันระหว่างประเทศ | การสร้างความสัมพันธ์ระหว่างประเทศ  การประสานประโยชน์ร่วมกันระหว่างประเทศ  การแลกเปลี่ยนเพื่อช่วยเหลือและส่งเสริมด้านวัฒนธรรม การศึกษา เศรษฐกิจ สังคม | |
|  | *(ต่อ)* | |
|  |  | |
|  |  | |
|  |  | |
| **ตารางที่ 4.3** (ต่อ) |  | |
| ตัวชี้วัด | | สาระการเรียนรู้ที่เน้นความเป็นพลโลก |

สาระที่ 3 เศรษฐศาสตร์

มาตรฐาน ส 3.2 : เข้าใจสถาบันทางเศรษฐกิจต่าง ๆ ความสัมพันธ์ทางเศรษฐกิจและความจำเป็นของการร่วมมือกันทางเศรษฐกิจในสังคมโลก

|  |  |  |  |
| --- | --- | --- | --- |
| ตัวชี้วัดข้อที่ 2 วิเคราะห์ผลกระทบของการเปิดเสรีทางเศรษฐกิจในยุคโลกาภิวัตน์ที่มีผลต่อสังคมไทย | | | วิวัฒนาการของการเปิดเสรีทางเศรษฐกิจในยุคโลกาภิวัตน์ของไทย  ปัจจัยทางเศรษฐกิจที่มีผลต่อการเปิดเสรีทางเศรษฐกิจของประเทศ  ผลกระทบของการเปิดเสรีทางเศรษฐกิจของประเทศที่มีต่อภาคการเกษตร ภาคอุตสาหกรรม ภาคการค้าและบริการ  การค้าการลงทุนระหว่างประเทศ |
| ตัวชี้วัดข้อที่ 3วิเคราะห์ผลดีผลเสียของความร่วมมือทางเศรษฐกิจระหว่างประเทศในรูปแบบต่างๆ | | แนวคิดพื้นฐานที่เกี่ยวข้องกับการค้าระหว่างประเทศ  บทบาทขององค์การความร่วมมือทางเศรษฐกิจที่สำคัญในภูมิภาคต่าง ๆ ของโลก  ปัจจัยต่าง ๆ ที่นำไปสู่การพึ่งพาการแข่งขัน การขัดแย้ง และการประสานประโยชน์ทางเศรษฐกิจ  ตัวอย่างเหตุการณ์ที่นำไปสู่การพึ่งพาทางเศรษฐกิจ  ผลกระทบจากการดำเนินกิจกรรมทางเศรษฐกิจระหว่างประเทศ  ปัจจัยต่าง ๆ ที่นำไปสู่การพึ่งพา การแข่งขันการขัดแย้งและการประสานประโยชน์ทางเศรษฐกิจวิธีการกีดกันทางการค้าในการค้าระหว่างประเทศ  *(ต่อ)* | | |
|  | |  | | |
| **ตารางที่ 4.3** (ต่อ) | |  | | |
| ตัวชี้วัด | | สาระการเรียนรู้ที่เน้นความเป็นพลโลก | | |

สาระที่ 4 ประวัติศาสตร์

มาตรฐาน ส 4.2 : เข้าใจพัฒนาการของมนุษยชาติจากอดีตจนถึงปัจจุบัน ในด้านความสัมพันธ์และการเปลี่ยนแปลงของเหตุการณ์อย่างต่อเนื่อง ตระหนักถึงความสำคัญและสามารถวิเคราะห์ผลกระทบที่เกิดขึ้น

|  |  |
| --- | --- |
| ตัวชี้วัดข้อที่ 1 วิเคราะห์อิทธิพลของอารยธรรมโบราณและการติดต่อระหว่างโลก  ตัวชี้วัดข้อที่ 2 สร้างองค์ความรู้ใหม่ทางประวัติศาสตร์โดยใช้วิธีการทางประวัติศาสตร์อย่างเป็นระบบโลกตะวันออกกับโลกตะวันตกที่มีผลต่อพัฒนาการและการเปลี่ยนแปลงของโลก | อารยธรรมของโลกยุคโบราณได้แก่อารยธรรมลุ่มแม่น้ำไทกรีส-ยูเฟรตีส ไนล์ ฮวงโห สินธุและอารยธรรมกรีกโรมัน  การติดต่อระหว่างโลกตะวันออกกับโลกตะวันตกและอิทธิพลทางวัฒนธรรมที่มีต่อกันและกัน |

สาระที่ 5 ภูมิศาสตร์

มาตรฐาน ส 5.1 : เข้าใจลักษณะของโลกทางกายภาพและความสัมพันธ์ของสรรพสิ่ง ซึ่งมีผลต่อกันและกันในระบบของธรรมชาติ ในแผนที่และเครื่องมือทางภูมิศาสตร์ ในการค้นหา วิเคราะห์ สรุปและใช้ข้อมูลภูมิสารสนเทศอย่างมีประสิทธิภาพ

|  |  |
| --- | --- |
| ตัวชี้วัดข้อที่ 1 ใช้เครื่องมือทางภูมิศาสตร์ในการรวบรวมวิเคราะห์และนำเสนอข้อมูลภูมิสารสนเทศอย่างมีประสิทธิภาพ  ตัวชี้วัดข้อที่ 2 วิเคราะห์อิทธิพลของสภาพภูมิศาสตร์ซึ่งทำให้เกิดปัญหาทางกายภาพหรือภัยพิบัติทางธรรมชาติในประเทศไทยและภูมิภาคต่าง ๆ ของโลก  ตัวชี้วัดข้อที่ 4 ประเมินการเปลี่ยนแปลงธรรมชาติในโลกว่าเป็นผลมาจากการกระทำของมนุษย์และหรือธรรมชาติ | เครื่องมือทางภูมิศาสตร์ให้ข้อมูลและข่าวสารภูมิลักษณ์ ภูมิอากาศและภูมิสังคมไทยและภูมิภาคต่าง ๆ ของโลก  ปัจจัยทางกายภาพหรือภัยพิบัติทางธรรมชาติในประเทศไทยและภูมิภาคต่าง ๆ ของโลก  การเปลี่ยนแปลงลักษณะทางกายภาพในส่วนต่าง ๆ ของโลก  การเกิดภูมิสังคมใหม่ของโลก  การเปลี่ยนแปลงธรรมชาติในโลกเช่น ภาวะโลกร้อน ความแห้งแล้ง สภาพอากาศแปรปรวน  *(ต่อ)* |
| **ตารางที่ 4.3** (ต่อ) | |  | |
| ตัวชี้วัด | | สาระการเรียนรู้ที่เน้นความเป็นพลโลก | |

มาตรฐาน ส 5.2 : เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม และจิตสำนึก อนุรักษ์ทรัพยากร และสิ่งแวดล้อมเพื่อการพัฒนาที่ยั่งยืน

|  |  |
| --- | --- |
| ตัวชี้วัดข้อที่ 1 วิเคราะห์สถานการณ์และวิกฤตการณ์ด้านทรัพยากรและธรรมชาติและสิ่งแวดล้อมของประเทศไทยและโลก  ตัวชี้วัดข้อที่ 2 ระบุมาตรการป้องกันและแก้ปัญหาบทบาทขององค์การและการประสานความร่วมมือทั้งในและนอกประเทศเกี่ยวกับกฎหมายสิ่งแวดล้อมการจัดการทรัพยากรธรรมชาติและสิ่งแวดล้อม  ตัวชี้วัดข้อที่ 3 ระบุแนวทางการอนุรักษ์ทรัพยากรธรรมชาติและสิ่งแวดล้อมในภูมิภาคต่าง ๆ ของโลก | การเปลี่ยนแปลงลักษณะทางกายภาพในส่วนต่าง ๆ ของโลกที่มีผลต่อการเกิดภูมิสังคม ใหม่ ๆ ในโลก  วิกฤตการณ์ด้านทรัพยากรธรรมชาติและสิ่งแวดล้อมของประเทศไทยและโลก  มาตรการป้องกันและแก้ไขปัญหาบทบาทขององค์การและการประสานความร่วมมือทั้งในประเทศและนอกประเทศกฎหมายสิ่งแวดล้อมการจัดการทรัพยากรธรรมชาติและสิ่งแวดล้อม  การอนุรักษ์ทรัพยากรธรรมชาติและสิ่งแวดล้อมในภูมิภาคต่าง ๆ ของโลก |

**ตารางที่ 4.4**

*สาระมาตรฐานการเรียนรู้ผลการเรียนรู้รายวิชาเพิ่มเติมสังคมศึกษาตามหลักสูตรแกนกลางการศึกษาขั้นพื้นฐานพุทธศักราช 2551*

|  |  |  |
| --- | --- | --- |
| สาระ/มาตรฐานการเรียนรู้ | ผลการเรียนรู้ | สาระการเรียนรู้ที่เน้นความเป็นพลโลก |
| สาระที่ 1 ศาสนา ศีลธรรม และจริยธรรม  ส 1.1 รู้เข้าใจประวัติ ความสำคัญ ศาสดา หลักธรรมของพุทธศาสนาหรือศาสนาที่ตนนับถือและศาสนาอื่น มีศรัทธาที่ถูกต้อง ยึดมั่น และปฏิบัติตามหลักธรรมเพื่ออยู่ร่วมกันอย่างสันติสุข  ส 1.2 เข้าใจ ตระหนักและปฏิบัติตนเป็นศาสนิกชนที่ดีและธำรงรักษาพระพุทธศาสนาหรือศาสนาที่ตนนับถือ | 1. ปฏิบัติตามหลักธรรมสำคัญในการอยู่ร่วมกันอย่างสันติสุขของศาสนาทุกศาสนาที่สำคัญของโลก ส่งเสริมสนับสนุนให้บุคคลอื่นเห็นความสำคัญของการทำความดีต่อกัน | ศาสนาสำคัญของโลก  ค่านิยม คุณธรรม จริยธรรมในสังคมโลก |
| สาระที่ 2 หน้าที่พลเมือง วัฒนธรรมและการดำเนินชีวิตในสังคม  ส 2.1 เข้าใจและปฏิบัติตามหน้าที่พลเมืองดีมีค่านิยมที่ดีงามและธำรงรักษาประเพณีและวัฒนธรรมไทยดำรงชีวิตอยู่ร่วมกันในสังคมไทยและสังคมโลกอย่างสันติสุข  ส 2.2 เข้าใจระบบการเมืองการปกครองในสังคมปัจจุบัน ยึดมั่น ศรัทธาและธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข | 2. วิเคราะห์ความหลากหลายทางวัฒนธรรม ขนบธรรมเนียมประเพณี และแบบแผนในการดำรงชีวิตของผู้คนในที่ต่างๆทั้งในระดับประเทศและภูมิภาคต่าง ๆ ของโลก  3. ตระหนักถึงการปฏิบัติตนและมีส่วนสนับสนุนผู้อื่น ประพฤติปฏิบัติเพื่อเป็นพลเมืองดีของประเทศชาติและสังคมโลกมีความรับผิดชอบในฐานะพลเมืองดีตามระบอบประชาธิปไตย | สังคมและวัฒนธรรมโลกในศตวรรษที่ 21  การเมืองการปกครองของโลกในศตวรรษที่ 21  *(ต่อ)* | |
|  |  |  | |
|  |  |  | |
| **ตารางที่ 4.4** (ต่อ) |  |  | |
| สาระ/มาตรฐานการเรียนรู้ | ผลการเรียนรู้ | สาระการเรียนรู้ที่เน้นความเป็นพลโลก |
| สาระที่ 3 เศรษฐศาสตร์  ส 3.2 เข้าใจระบบสถาบันทางเศรษฐกิจต่าง ๆ ความสัมพันธ์ทางเศรษฐกิจและความจำเป็นของการร่วมมือทางเศรษฐกิจในสังคมโลก | 4. รู้และเข้าใจถึงระบบเศรษฐกิจของโลกยุคใหม่ | เศรษฐกิจของโลกศตวรรษที่ 21  ความสัมพันธ์ทางเศรษฐกิจของสังคมโลก | |
| สาระที่ 4 ประวัติศาสตร์  ส 4.1 เข้าใจความหมายความสำคัญของเวลาและยุคสมัยทางประวัติศาสตร์สามารถใช้วิธีการทางประวัติสาสตร์มาวิเคราะห์เหตุการณ์ต่าง ๆ ได้อย่างเป็นระบบ  ส 4.2 เข้าใจพัฒนาการของมนุษยชาติจากอดีตจนถึงปัจจุบันในด้านความสัมพันธ์และการเปลี่ยนแปลงของเหตุการณ์อย่างต่อเนื่อง ตระหนักถึงความสำคัญและความสามารถวิเคราะห์ผลกระทบที่เกิดขึ้น | 5. อภิปรายการเปลี่ยนแปลงและการพัฒนาของมนุษย์ชาติในสังคมโลกอดีตถึงปัจจุบัน  6. วิเคราะห์สภาพปัจจุบันและปัญหาของโลกและเสนอแนะแนวทางการแก้ปัญหาของโลกโดยใช้วิธีสันติและการประนีประนอม | ประวัติศาสตร์อารยธรรมโลก  วิกฤตการณ์สำคัญของโลกอดีตถึงปัจจุบัน | |
| สาระที่ 5 ภูมิศาสตร์  ส 5.2 เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์ทางวัฒนธรรม มีจิตสำนึกและมีส่วนร่วมในการอนุรักษ์ทรัพยากรและสิ่งแวดล้อมเพื่อการพัฒนาที่ยั่งยืน | 7. วิเคราะห์สภาวการณ์ทางธรรมชาติในระดับโลกที่มีผลกระทบต่อเศรษฐกิจ สังคม และวัฒนธรรม  8. วิเคราะห์วิกฤตการณ์ด้านทรัพยากรธรรมชาติและสิ่งแวดล้อมในภูมิภาคต่าง ๆของโลกและแนวทางการพัฒนาที่ยั่งยืน | ทรัพยากรธรรมชาติและสิ่งแวดล้อมโลก  การอนุรักษ์ทรัพยากรธรรมชาติและสิ่งแวดล้อมโลก | |

สรุป สิ่งที่ผู้บริหาร ศึกษานิเทศก์ ครูผู้สอนสังคมศึกษา นักเรียน และผู้มีส่วนเกี่ยวข้องต้องการร่วมกันคือ การพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จากการศึกษาสภาพปัญหา และความต้องการตลอดจนการสังเคราะห์เอกสาร ผู้วิจัยได้นำเอาองค์ความรู้ดังกล่าวมาเป็นกรอบแนวคิดการวิจัยเรื่องการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายโดย ได้โครงสร้างองค์ประกอบของรายวิชาเพิ่มเติมประกอบด้วย 1) มาตรฐาน/สาระการเรียนรู้ 2) คำอธิบายรายวิชา 3) จุดประสงค์การเรียนรู้ 4) โครงสร้างรายวิชาเพิ่มเติม 5) หน่วยการเรียนรู้ 6) แผนการจัดการเรียนรู้ 7) การวัดและประเมินผล

**ตอนที่ 2 ผลการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย**

การดำเนินการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายดังนี้

1. ผลการประเมินคุณภาพรายวิชาเพิ่มเติมสังคมศึกษาโดยการนำไปทดลองใช้

**ตารางที่ 4.5**

*ผลการประเมินแผนการจัดการเรียนรู้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาโดยผู้เชี่ยวชาญ*

|  |  |  |  |
| --- | --- | --- | --- |
| การใช้แผนการจัดการเรียนรู้ |  | S.D. | แปลผล |
| 1. จุดประสงค์การเรียนรู้สัมพันธ์กับสาระการเรียนรู้และมาตรฐานการเรียนรู้  2. สาระการเรียนรู้ถูกต้อง  3. สาระการเรียนรู้เหมาะสมกับระดับของผู้เรียน  4. สาระการเรียนรู้น่าสนใจ  5. สาระการเรียนรู้ทันสมัย  6. กระบวนการเรียนรู้สอดคล้องกับสาระการเรียนรู้  7. กระบวนการเรียนรู้เหมาะสมกับผู้เรียน  8. กระบวนการเรียนรู้เน้นผู้เรียนเป็นสำคัญ | 4.67  4.33  4.39  4.57  4.36  4.45  4.57  5.0 | 0.58  0.69  0.65  0.50  0.60  0.61  0.50  0.50 | มากที่สุด  มาก  มาก  มากที่สุด  มาก  มาก  มากที่สุด  มากที่สุด  *(ต่อ)* |
| **ตารางที่ 4.5** (ต่อ) |  |  |  |
| การใช้แผนการจัดการเรียนรู้ |  | S.D. | แปลผล |
| 9. มีความหลากหลายในเทคนิคกิจกรรม  10. ส่งเสริมให้ผู้เรียนร่วมมือกันเรียนรู้และทำงานร่วมกัน  11. สื่อแหล่งความรู้น่าสนใจกระตุ้นให้เกิดการเรียนรู้  12. สื่อแหล่งความรู้สัมพันธ์กับเนื้อหาสาระ  13. สื่อแหล่งความรู้มีความหลากหลายเหมาะสมกับสภาพแวดล้อมในท้องถิ่น  14. การวัดผลประเมินผลใช้การวัดที่หลากหลายและหลายรูปแบบ  15. การวัดผลประเมินผลผู้เรียนมีส่วนร่วม  16. การวัดผลประเมินผลวัดได้ครอบคลุมด้านความรู้ ทักษะและเจตคติ  17. การวัดผลประเมินผลเครื่องมือเหมาะสมสอดคล้องกับผลการเรียนรู้ที่คาดหวัง  18. การวัดผลประเมินผลใช้เกณฑ์เหมาะสม  19. ระยะเวลามีความเหมาะสมกับหน่วยการเรียนรู้  20. นักเรียนสามารถนำความรู้ไปใช้ในชีวิตประจำวัน | 4.33  4.57  4.66  4.81  4.66  4.39  4.45  4.18  4.63  4.33  4.30  4.81 | 0.69  0.50  0.66  0.39  0.54  0.55  0.61  0.63  0.48  0.33  0.72  0.39 | มาก  มากที่สุด  มากที่สุด  มากที่สุด  มากที่สุด  มาก  มาก  มาก  มากทีสุด  มาก  มาก  มากที่สุด |
| รวมเฉลี่ย | 4.73 | 0.55 | มากที่สุด |

จากตารางที่ 4.5 ผลการประเมินแผนการจัดการเรียนรู้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายโดยผู้เชี่ยวชาญมีคะแนนเฉลี่ยรวมอยู่ในเกณฑ์เห็นด้วยมากที่สุด ( = 4.73, S.D.=0.55)

2. การทดลองใช้รายวิชาเพิ่มเติมพลโลกศึกษา

การทดลองใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ผู้วิจัยได้นำรายวิชาเพิ่มเติมที่สร้างขึ้นไปทดลองใช้กับนักเรียนชั้นมัธยมศึกษาปีที่ 5 โรงเรียนโนนสะอาดวิทยาคาร อำเภอแวงใหญ่ สำนักงานเขตพื้นที่การศึกษามัธยมศึกษาเขต 25 ภาคเรียนที่ 1 ปีการศึกษา 2559 จำนวน 30 คน ปรากฏผล ดังนี้

ผลการวิเคราะห์หาประสิทธิภาพของรายวิชาเพิ่มเติมสังคมศึกษาด้วยกระบวน การออกแบบย้อนกลับเพื่อเสริมสร้างความเป็นพลโลกนักเรียนระดับมัธยมศึกษาตอนปลาย E1/E2

ผู้วิจัย นำคะแนนจากการจัดกิจกรรมการเรียนรู้โดยใช้หลักสูตรรายวิชาเพิ่มเติมสังคมศึกษา จากแผนการจัดการเรียนรู้จำนวน 10 แผน โดยนำคะแนนระหว่างเรียน และคะแนนหลังเรียน มาวิเคราะห์หาประสิทธิภาพ ของรายวิชาเพิ่มเติมสังคมศึกษา สรุปได้ผลดังนี้ พบว่าคะแนนระหว่างเรียนจากกระบวนการเรียนรู้โดยใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนชั้นมัธยมศึกษาตอนปลาย เฉลี่ยเท่ากับ 81.06 จากคะแนนเต็ม 100 คิดเป็นร้อยละ 81.06 และคะแนนทดสอบหลังเรียน เฉลี่ยเท่ากับ 24.26 จากคะแนนเต็ม 30 คะแนนคิดเป็นร้อยละ 80.86

**ตารางที่ 4.6**

*ประสิทธิภาพของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนชั้นมัธยมศึกษาตอนปลาย*

|  |  |  |  |  |  |  |
| --- | --- | --- | --- | --- | --- | --- |
| จำนวน  นักเรียน  (n) | คะแนน ระหว่างเรียน (E1) | | | คะแนนวัดผลสัมฤทธิ์หลังเรียน (E2) | | |
| คะแนนเต็ม | คะแนนเฉลี่ย | ร้อยละ | คะแนนเต็ม | คะแนนเฉลี่ย | ร้อยละ |
| 30 | 100 | 81.06 | 81.06 | 30 | 24.26 | 80.86 |

จากตารางที่ 4.6 พบว่า รายวิชาเพิ่มเติมสังคมศึกษา ศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายมีประสิทธิภาพ (E1/E2 ) เท่ากับ 81.06/80.86แสดงว่ารายวิชาเพิ่มเติมสังคมศึกษาศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายมีประสิทธิภาพตามเกณฑ์ 80/80 ที่ตั้งไว้

3. ผลการประเมินการเรียนรู้ก่อนและหลังเรียน นำรายวิชาเพิ่มเติมสังคมศึกษาที่ปรับปรุงแก้ไขแล้วไปทดลองใช้กับนักเรียนชั้นมัธยมศึกษาปีที่ 5 โรงเรียนโนนสะอาดวิทยาคม ในภาคเรียนที่ 1ปีการศึกษา 2559 จำนวน 30 คนโดยจัดให้มีการทดสอบกลุ่มตัวอย่างก่อนและหลังเรียนโดยใช้แบบทดสอบวัดผลสัมฤทธิ์ทางการเรียนฉบับเดียวกัน

ผลการเปรียบเทียบคะแนนก่อนเรียนและหลังเรียนของนักเรียนชั้นมัธยมศึกษาปีที่ 5 ที่เรียนรายวิชาเพิ่มเติมสังคมศึกษาจำนวนนักเรียน30 คน คะแนนค่าเฉลี่ยก่อนเรียน 16.53ค่าความเบี่ยงเบนมาตรฐาน 2.17 และคะแนนค่าเฉลี่ยหลังเรียน 24.07ค่าความเบี่ยงเบนมาตรฐาน 1.31 และผลต่างของคะแนนหลังเรียน 13.83ค่าความเบี่ยงเบนมาตรฐาน 1.03

**ตารางที่ 4.7**

*ผลการเปรียบเทียบก่อนเรียนและหลังเรียนของนักเรียนชั้นมัธยมศึกษาปีที่ 5 ของนักเรียน  
ชั้นมัธยมศึกษาปีที่ 5*

|  |
| --- |
| การทดสอบ *n X SD t p* |
| ก่อนเรียน 30 1.53 2.52 21.84\* 0.000 |
| หลังเรียน 30 24.07 1.31 |

*หมายเหตุ.* \* มีนัยสำคัญทางสถิติที่ระดับ .05

จากตารางที่ 4.7 แสดงให้เห็นผลการวิเคราะห์ดังนี้

เมื่อตรวจสอบความแตกต่างของคะแนนการทดสอบก่อนเรียนและหลังเรียนด้วย t-test พบว่า t=21.84ซึ่งมีนัยสำคัญทางสถิติที่ระดับ 0.05 จึงกล่าวได้ว่านักเรียนชั้นมัธยมศึกษาปีที่ 5 ที่เรียนรายวิชาเพิ่มเติมสังคมศึกษาหลังเรียนสูงกว่าก่อนเรียน

4. ผลการวิเคราะห์คะแนนคุณลักษณะความเป็นพลโลกด้านมีวินัยมีจิตสาธารณะ และ ความรับผิดชอบของนักเรียนชั้นมัธยมศึกษา ปีที่5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จำนวน 30 คน

**ตารางที่ 4.8**

*ค่าเฉลี่ย (**) ส่วนเบี่ยงเบนมาตรฐาน (S.D.) และ ร้อยละ ของคะแนนคุณลักษณะความเป็นพลโลกด้านมีวินัย มีจิตสาธารณะ และ ความรับผิดชอบ*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ที่ | รายการ | | X | S.D. | | ร้อยละ | ระดับ  พฤติ  กรรม | |
| 1. ด้านมีวินัย | | | | | | | | |
| 1.1 | จัดเก็บสิ่งของเป็นที่เป็นทาง | 4.09 | | 0.70 | | 81.82 | | มาก |
| 1.2 | แต่งกายถูกต้องตามระเบียบของโรงเรียนเหมาะสมตามกาลเทศะ | 4.27 | | 0.47 | | 85.45 | | มาก |
| 1.3 | เข้าแถวซื้ออาหารหรือห้องน้ำสาธารณะ | 4.36 | | 0.67 | | 87.27 | | มาก |
| 1.4 | ทิ้งขยะในที่ที่จัดเตรียมไว้ | 4.18 | | 0.60 | | 83.64 | | มาก |
| 1.5 | ทำกิจวัตรของตนตามเวลา | 4.09 | | 0.94 | | 81.82 | | มาก |
| 1.6 | ทำงานเสร็จตามเวลาที่กำหนด | 4.36 | | 0.67 | | 87.27 | | มาก |
| 1.7 | ทำตามกฎระเบียบของห้องเรียน/ครอบครัว | 3.91 | | 0.83 | | 78.18 | | มาก |
| 1.8 | ไปโรงเรียนทันเวลาหรือเข้าร่วมกิจกรรมตามเวลาที่นัดหมาย | 4.36 | | 0.50 | | 87.27 | | มาก |
| เฉลี่ย | | 4.20 | | 0.67 | | 84.09 | | มาก |
| 2. ด้านมีจิตสาธารณะ | | | | | | | | |
| 2.1 | ช่วยพ่อแม่ผู้ปกครอง ครู เพื่อน ด้วยความเต็มใจ | 4.27 | | | 0.65 | 85.45 | | มาก |
| 2.2 | อาสาทำงานให้ผู้อื่นด้วยกำลังกาย กำลังใจ และกำลังสติปัญญา โดยไม่หวังผลตอบแทน | 3.82 | | | 0.75 | 76.36 | | มาก |
| 2.3 | แบ่งปัน สิ่งของ ทรัพย์สิน และช่วยแก้ปัญหาให้กับผู้อื่น | 4.09 | | | 0.70 | 81.82 | | มาก |
| 2.4 | ดูแลรักษาสาธารณสมบัติและสิ่งแวดล้อมด้วยความเต็มใจ | 3.82 | | | 0.60 | 76.36 | | มาก |
| 3.5 | เข้าร่วมกิจกรรมที่เป็นประโยชน์ต่อโรงเรียน ชุมชนและสังคม | 4.00 | | | 0.77 | 80.00 | | มาก |
| 2.6 | มีการนำผลการรายงานมาใช้ในการพัฒนากิจกรรมครั้งต่อไป | 3.91 | | | 0.83 | 78.18 | | มาก |
| เฉลี่ย | | 3.98 | | | 0.71 | 79.69  *(ต่อ)* | | มาก |
| **ตารางที่ 4.8** (ต่อ) | |  | | |  |  | |  |
| ที่ | รายการ | | X | S.D. | | ร้อยละ | ระดับ  พฤติ  กรรม | |
| 3. ด้านความรับผิดชอบ | | | | | | | | |
| 3.1 | มีความรับผิดชอบในหน้าที่การงาน | 4.09 | | | 0.83 | 81.82 | | มาก |
| 3.2 | ตั้งใจเอาใจใส่ต่อการปฏิบัติหน้าที่ที่ได้รับมอบหมาย | 4.27 | | | 0.65 | 85.45 | | มาก |
| 3.3 | ทำงานด้วยความเพียรพยายาม | 4.00 | | | 0.77 | 80.00 | | มาก |
| 3.4 | รู้จักแก้ปัญหาเมื่อมีอุปสรรค | 4.18 | | | 0.75 | 83.64 | | มาก |
| 3.5 | อดทนเพื่อให้งานสำเร็จตามเป้าหมาย | 4.09 | | | 0.70 | 81.82 | | มาก |
| 3.6 | ปรับปรุงและพัฒนาการทำงานให้ดีขึ้นด้วยตนเอง | 4.09 | | | 1.04 | 81.82 | | มาก |
| เฉลี่ย | | 4.12 | | | 0.79 | 82.42 | | มาก |
| รวม | | 4.10 | | | 0.72 | 82.06 | | มาก |

จากตารางที่ 4.8คุณลักษณะความเป็นพลโลกของผู้เรียนมี ค่าเฉลี่ยเท่ากับ 4.10 ค่าส่วนเบี่ยงเบนมาตรฐานเท่ากับ 0.72 คิดเป็นร้อยละ 82.06 ภาพรวมอยู่ในระดับที่ มาก

**ตารางที่ 4.9**

*ค่าเฉลี่ย (**) ส่วนเบี่ยงเบนมาตรฐาน (S.D.) ของคะแนนคุณลักษณะความเป็นพลโลกด้านมีวินัย มีจิตสาธารณะ และมีความรับผิดชอบ ของนักเรียน กลุ่มทดลอง (Try out) ทั้ง 3 ด้าน*

|  |  |  |  |  |  |
| --- | --- | --- | --- | --- | --- |
| ด้าน | ก่อนเรียน | | หลังเรียน | | t |
| X | S.D. | X | S.D. |
| 1. มีวินัย | 1.94 | 0.38 | 3.05 | 0.19 | 16.303\* |
| 2. มีจิตสาธารณะ | 1.92 | 0.19 | 2.96 | 0.13 | 36.323\* |
| 3. ความรับผิดชอบ | 1.98 | 0.31 | 3.02 | 0.18 | 21.130\* |
| รวม | 1.94 | 0.29 | 3.01 | 0.16 | 24.585\* |

*หมายเหตุ.* \*มีนัยสำคัญทางสถิติที่ระดับ .05

จากตารางที่ 4.9 ผลการทดสอบความแตกต่างของคะแนนคุณลักษณะความเป็นพลโลกด้านด้านมีวินัย มีจิตสาธารณะ และมีความรับผิดชอบ ในระยะหลังเรียนสูงกว่าก่อนเรียนในทุกด้านอย่างมีนัยสำคัญทางสถิติที่ระดับ .05

5. ผลการศึกษาความคิดเห็นของนักเรียน ชั้นมัธยมศึกษาปีที่ 5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายผลการวิเคราะห์คะแนนความคิดเห็นของนักเรียนชั้นมัธยมศึกษาปีที่ 5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ที่ทดลองใช้รายวิชาเพิ่มเติมสังคมศึกษา ปรากฏผลตามตารางที่ 4.9

**ตารางที่ 4.10**

*ผลการวิเคราะห์คะแนนความคิดเห็นของนักเรียนชั้นมัธยมศึกษาปีที่ 5 ที่มีต่อการเรียนด้วยรายวิชาเพิ่มเติมสังคมศึกษาศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลก*

|  |  |  |  |
| --- | --- | --- | --- |
| ข้อคำถาม | X | S.D. | ระดับความคิดเห็น |
| 1. ด้านเจตคติต่อรายวิชาเพิ่มเติม 1.1 ความชอบที่จะเรียนรู้ตามรายวิชาเพิ่ม พลโลกศึกษา 1.2 ความสนใจและเต็มใจเรียนรู้รายวิชาเพิ่มพลโลกศึกษา 1.3 ความภูมิใจที่ได้รายวิชาเพิ่มเติมพลโลกศึกษา 1.4 รายวิชาเพิ่มเติมพลโลกศึกษานี้มีประโยชน์ต่อผู้เรียน 1.5 รายวิชาเพิ่มเติมนี้สามารถเสริมสร้างความเป็นพลโลกให้กับผู้เรียน | 4.40  4.10  4.20  4.80  4.60 | 0.55  0.26  0.45  0.45  0.51 | มาก  มาก  มาก  มากที่สุด  มากที่สุด |
| เฉลี่ย | 4.42 | 0.53 | มาก |
| 2. ด้านเนื้อหาของรายวิชาเพิ่มเติม 2.1 เนื้อหาตามรายวิชาเพิ่มเติมนี้มีความน่าสนใจ 2.2 เนื้อหารายวิชาเพิ่มเติมนี้ มีความหลากหลายเหมาะสมกับวัยของนักเรียน 2.3 เนื้อหารายวิชาเพิ่มเติมนี้ มีความหลากหลาย สามารถกระตุ้นให้อยากที่จะเรียนรู้ได้เป็นอย่างดี | 4.57  4.10  4.25 | 0.50  0.26  0.45 | มากที่สุด  มาก  มาก |
| เฉลี่ย | 4.30 | 0.40 | มาก |
|  |  |  | *(ต่อ)* |
|  |  |  |  |
| **ตารางที่ 4.10** (ต่อ) |  |  |  |
| ข้อคำถาม | X | S.D. | ระดับความคิดเห็น |
| 3. ด้านกิจกรรมการเรียนรู้  3.1 กิจกรรมการเรียนรู้มีความหลากหลาย  3.2 กิจกรรมการเรียนรู้ มีความชัดเจนน่าสนใจสามารถปฏิบัติได้  3.3 กิจกรรมการเรียนรู้ผู้เรียนได้เรียนรู้ร่วมกัน  3.4 กิจกรรมการเรียนรู้เอื้อต่อการแสดงความคิดเห็นของนักเรียนได้อย่างอิสระ  3.5 กิจกรรมการเรียนรู้ผู้เรียนมีส่วนร่วมในการเลือกศึกษาในเรื่องที่สนใจในการทำกิจกรรมการเรียนรู้ | 4.53  4.40  4.53  4.20  4.60 | 0.52  0.55  0.52  0.84  0.51 | มากที่สุด  มาก  มากที่สุด  มาก  มากที่สุด |
| เฉลี่ย | 4.45 | 0.58 | มาก |
| 4. ด้านสื่อการเรียนรู้  4.1 สื่อการเรียนรู้มีความน่าสนใจ  4.2 สื่อการเรียนรู้มีความหลากหลาย  4.3 ผู้เรียนได้ใช้แหล่งความรู้ในการเรียนห้องสืบค้นอินเตอร์เน็ต สมาร์ทโฟนแท็ปเล็ต ห้องสมุด | 4.80  4.10  4.93 | 0.45  0.26  0.55 | มากที่สุด  มาก  มากที่สุด |
| เฉลี่ย | 4.66 | 0.41 | มากที่สุด |
| 5. ด้านการวัดและประเมินผล  5.1 ครูมีการวัดผลทุกครั้งที่เรียน  5.2 ความพึงพอใจกับการประเมิน โดยผู้เรียนได้สรุปความรู้ด้วยตนเอง  5.3 ครูมีแบบวัดผลประเมินผลที่หลากหลาย  5.4 วิธีการวัดและประเมินผลตามรายวิชาเพิ่มเติมมีความหลากสอดคล้องกับสิ่งที่ต้องการวัด | 4.87  4.47  4.73  4.80 | 0.35  0.52  0.46  0.41 | มากที่สุด  มาก  มากที่สุด  มากที่สุด |
| เฉลี่ย | 4.71 | 0.43 | มากที่สุด |
| รวม | 4.50 | 0.47 | มากที่สุด |

จากตารางที่ 4.10 พบว่าผู้เรียนมีความคิดเห็นต่อการเรียนรู้ด้วยรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกที่พัฒนาขึ้นโดยภาพรวม อยู่ในระดับมากที่สุด ( = 4.50, S.D.= 0.47) เมื่อพิจารณาเป็นรายด้านได้ดังนี้ ด้านเจตคติต่อหลักสูตรรายวิชาเพิ่มเติม ( = 4.42, S.D.= 0.53) ด้านเนื้อหาของหลักสูตรรายวิชาเพิ่มเติม ( = 4.30, S.D. = 0.40) ด้านกิจกรรมการเรียนรู้ ( = 4.45, S.D.= 0.58) ด้านสื่อการเรียนรู้ ( = 4.66, S.D.= 0.41) ด้านการวัดและประเมินผล ( = 4.71, S.D.= 0.43) ตามลำดับ

**ตอนที่ 3 ผลการใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย**

1. ผลการวิเคราะห์หาประสิทธิภาพของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกนักเรียนระดับมัธยมศึกษาตอนปลาย E1/E2

ผู้วิจัย นำคะแนนจากการจัดกิจกรรมการเรียนรู้โดยใช้รายวิชาสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนระดับมัธยมศึกษาตอนปลายจากแผนการจัดการเรียนรู้จำนวน 10 แผนโดยนำคะแนนระหว่างเรียน และคะแนนหลังเรียนมาวิเคราะห์หาประสิทธิภาพของ รายวิชาเพิ่มเติมสังคมศึกษา

พบว่าคะแนนระหว่างเรียนจากกระบวนการเรียนรู้โดยใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนชั้นมัธยมศึกษาตอนปลาย เฉลี่ยเท่ากับ 80.9 จากคะแนนเต็ม 100 คิดเป็นร้อยละ 80.9 และคะแนนทดสอบหลังเรียน เฉลี่ยเท่ากับ 24.05 จากคะแนนเต็ม 30 คะแนนคิดเป็นร้อยละ 80.16

**ตารางที่ 4.11**

*ประสิทธิภาพของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนชั้นมัธยมศึกษาตอนปลาย*

|  |  |  |  |  |  |  |
| --- | --- | --- | --- | --- | --- | --- |
| จำนวน  นักเรียน  (n) | คะแนน ระหว่างเรียน (E1) | | | คะแนนวัดผลสัมฤทธิ์หลังเรียน (E2) | | |
| คะแนนเต็ม | คะแนนเฉลี่ย | ร้อยละ | คะแนนเต็ม | คะแนนเฉลี่ย | ร้อยละ |
| 40 | 100 | 80.9 | 80.9 | 30 | 24.05 | 80.16 |

จากตารางที่ 4.11 พบว่า รายวิชาเพิ่มเติมสังคมศึกษา ศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายมีประสิทธิภาพเท่ากับ 80.09/80.16แสดงว่ารายวิชาเพิ่มเติมสังคมศึกษาศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายมีประสิทธิภาพ(E1/E2 ) ตามเกณฑ์ 80/80 ที่ตั้งไว้

2. ผลการประเมินการเรียนรู้ก่อนและหลังเรียน นำรายวิชาเพิ่มเติมสังคมศึกษาที่ปรับปรุงแก้ไขแล้วไปทดลองใช้กับนักเรียนชั้นมัธยมศึกษาปีที่ 5 โรงเรียนแวงน้อยศึกษา ในภาคเรียนที่ 2 ปีการศึกษา 2559 จำนวน 40 คนโดยจัดให้มีการทดสอบกลุ่มตัวอย่างก่อนและหลังเรียนโดยใช้แบบทดสอบวัดผลสัมฤทธิ์ทางการเรียนฉบับเดียวกัน

ผลการเปรียบเทียบคะแนนก่อนเรียนและหลังเรียนของนักเรียนชั้นมัธยมศึกษาปีที่ 5 ที่เรียนรายวิชาเพิ่มเติมสังคมศึกษาจำนวนนักเรียน40 คน คะแนนค่าเฉลี่ยก่อนเรียน 9.65 ค่าความเบี่ยงเบนมาตรฐาน 2.17 และคะแนนค่าเฉลี่ยหลังเรียน 20.02 ค่าความเบี่ยงเบนมาตรฐาน 2.85 และผลต่างของคะแนนหลังเรียน 10.37 ค่าความเบี่ยงเบนมาตรฐาน 1.03 และค่าเฉลี่ยของผลต่างของคะแนนระหว่างการทดสอบหลังเรียนกับการทดสอบก่อนเรียน 10.37

**ตารางที่ 4.12**

*ผลการเปรียบเทียบก่อนเรียนและหลังเรียนของนักเรียนชั้นมัธยมศึกษาปีที่ 5 ของนักเรียนชั้นมัธยมศึกษาปีที่ 5 ที่เรียนรายวิชาเพิ่มเติมสังคมศึกษาโดยใช้สถิติ t – test แบบ( Dependent Sample)*

|  |
| --- |
| การทดสอบ  *n X S.D. t p* |
| ก่อนเรียน 40 17.40 1.80 23.81\* 0.000 |
| หลังเรียน 40 24.25 1.48 |

*หมายเหตุ.* \* มีนัยสำคัญทางสถิติที่ระดับ .05

จากตารางที่ 4.12 แสดงให้เห็นผลการวิเคราะห์ดังนี้

เมื่อตรวจสอบความแตกต่างของคะแนนการทดสอบก่อนเรียนและหลังเรียนด้วย t-test พบว่า t=23.81 ซึ่งมีนัยสำคัญทางสถิติที่ระดับ 0.05 จึงกล่าวได้ว่านักเรียนชั้นมัธยมศึกษาปีที่ 5 ที่เรียนรายวิชาเพิ่มเติมสังคมศึกษาหลังเรียนสูงกว่าก่อนเรียน

3. คะแนนคุณลักษณะความเป็นพลโลกด้านความมีวินัย มีจิตสาธารณะและความรับผิดชอบ ของนักเรียนชั้นมัธยมศึกษาปีที่ 5

ผลการวิเคราะห์คะแนนคุณลักษณะความเป็นพลโลกด้านมีวินัย มีจิตสาธารณะ และความรับผิดชอบ ของนักเรียนชั้นมัธยมศึกษา ปีที่ 5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ที่ใช้รายวิชาเพิ่มเติมสังคมศึกษา ปรากฏผลตามตารางที่ 4.13

**ตารางที่ 4.13**

*ผลการประเมินคุณลักษณะความเป็นพลโลกผู้เรียนจำนวน 40 คน*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ที่ | รายการ | | X | S.D. | | ร้อยละ | ระดับความเป็นพลโลก | |
| 1. ด้านมีวินัย | | | | | | | | |
| 1.1 | จัดเก็บสิ่งของเป็นที่เป็นทาง | 4.33 | | 0.82 | | 86.67 | มาก | |
| 1.2 | แต่งกายถูกต้องตามระเบียบของโรงเรียนเหมาะสมตามกาลเทศะ | 4.15 | | 0.76 | | 83.03 | มาก | |
| 1.3 | เข้าแถวซื้ออาหารหรือห้องน้ำสาธารณะ | 4.24 | | 0.79 | | 84.85 | มาก | |
| 1.4 | ทิ้งขยะในที่ที่จัดเตรียมไว้ | 3.79 | | 0.96 | | 75.76 | มาก | |
| 1.5 | ทำกิจวัตรของตนตามเวลา | 3.94 | | 1.00 | | 78.79 | มาก | |
| 1.6 | ทำงานเสร็จตามเวลาที่กำหนด | 3.79 | | 1.11 | | 75.76 | มาก | |
| 1.7 | ทำตามกฎระเบียบของห้องเรียน/ครอบครัว | 4.03 | | 1.05 | | 80.61 | มาก | |
| 1.8 | ไปโรงเรียนทันเวลาหรือเข้าร่วมกิจกรรมตามเวลาที่นัดหมาย | 4.33 | | 0.73 | | 86.58 | มาก | |
| เฉลี่ย | | 4.07 | | 0.80 | | 81.50 | มาก | |
| 2. ด้านมีจิตสาธารณะเห็นประโยชน์ส่วนรวม | | | | | | | | |
| 2.1 | ช่วยพ่อแม่ผู้ปกครอง ครู เพื่อน ด้วยความเต็มใจ | 4.00 | | | 1.03 | 80.0 | มาก | |
| 2.2 | อาสาทำงานให้ผู้อื่นด้วยกำลังกาย กำลังใจ และกำลังสติปัญญา โดยไม่หวังผลตอบแทน | 3.91 | | | 0.98 | 78.18 | มาก | |
| 2.3 | แบ่งปัน สิ่งของ ทรัพย์สิน และช่วยแก้ปัญหาให้กับผู้อื่น | 4.48 | | | 0.69 | 89.90 | มาก | |
| 2.4 | ดูแลรักษาสาธารณสมบัติและสิ่งแวดล้อมด้วยความเต็มใจ | 4.30 | | | 0.83 | 85.95 | มาก | |
| 2.5 | เข้าร่วมกิจกรรมที่เป็นประโยชน์ต่อโรงเรียน ชุมชนและสังคม | 4.40 | | | 0.75 | 87.92 | มาก | |
| 2.6 | มีการนำผลการรายงานมาใช้ในการพัฒนากิจกรรมครั้งต่อไป | 4.45 | | | 0.65 | 89.08 | มาก | |
| เฉลี่ย | | 4.25 | | | 0.82 | 85.03 | มาก | |
| 3. ด้านความรับผิดชอบต่อตนเองและสังคม | | | | | | | | |
| 3.1 | มีความรับผิดชอบในหน้าที่การงาน | 4.33 | | | 0.74 | 86.58 | | มาก |
| 3.2 | ตั้งใจเอาใจใส่ต่อการปฏิบัติหน้าที่ที่ได้รับมอบหมาย | 3.97 | | | 0.88 | 79.39 | | มาก  *(ต่อ)* |
| **ตารางที่ 4.13** (ต่อ) | |  | | |  |  | |  |
| ที่ | รายการ | | X | S.D. | | ร้อยละ | ระดับความเป็นพลโลก | |
| 3.3 | ทำงานด้วยความเพียรพยายาม | 4.09 | | | 0.95 | 81.82 | | มาก |
| 3.4 | รู้จักแก้ปัญหาเมื่อมีอุปสรรค | 4.27 | | | 0.84 | 85.45 | | มาก |
| 3.5 | อดทนเพื่อให้งานสำเร็จตามเป้าหมาย | 4.15 | | | 0.76 | 83.03 | | มาก |
| 3.6 | ปรับปรุงและพัฒนาการทำงานให้ดีขึ้นด้วยตนเอง | 4.18 | | | 0.76 | 83.64 | | มาก |
| เฉลี่ย | | 4.09 | | | 0.84 | 82.76 | | มาก |
| รวม | | 4.20 | | | 0.82 | 83.09 | | มาก |

จากตารางที่ 4.13 คุณลักษณะความเป็นพลโลกของผู้เรียนมี ค่าเฉลี่ยเท่ากับ 4.20 ส่วนเบี่ยงเบนมาตรฐานเท่ากับ 0.82 คิดเป็นร้อยละ 83.09 อยู่ระดับที่ มาก

**ตารางที่ 4.14**

*ค่าเฉลี่ย (**) ส่วนเบี่ยงเบนมาตรฐาน (S.D.) ของคะแนนคุณลักษณะความเป็นพลโลกด้านมีวินัย มีจิตสาธารณะ และมีความรับผิดชอบ ของนักเรียน กลุ่มตัวอย่างทั้ง 3 ด้าน*

|  |  |  |  |  |  |
| --- | --- | --- | --- | --- | --- |
| ด้าน | ก่อนเรียน | | หลังเรียน | | t |
| X | S.D. | X | S.D. |
| 1. มีวินัย | 1.98 | 0.31 | 3.02 | 0.18 | 21.130\* |
| 2. มีจิตสาธารณะเห็นประโยชน์ส่วนรวม | 1.87 | 0.33 | 3.03 | 0.23 | 21.434\* |
| 3. ความรับผิดชอบต่อตนเองและสังคม | 1.76 | 0.26 | 2.84 | 0.19 | 20.365\* |
| รวม | 1.87 | 0.30 | 2.96 | 2.20 | 20.976\* |

*หมายเหตุ.* \*มีนัยสำคัญทางสถิติที่ระดับ .05

จากตารางที่ 4.14 ผลการทดสอบความแตกต่างของคะแนนคุณลักษณะความเป็นพลโลกด้านด้านมีวินัย มีจิตสาธารณะ และมีความรับผิดชอบ ในระยะหลังเรียนสูงกว่าก่อนเรียนในทุกด้านอย่างมีนัยสำคัญทางสถิติที่ระดับ .05

4. ผลการศึกษาความคิดเห็นของนักเรียน ชั้นมัธยมศึกษาปีที่5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

ผลการวิเคราะห์คะแนนความคิดเห็นของนักเรียนชั้นมัธยมศึกษาปีที่ 5 ที่มีต่อการเรียนด้วยรายวิชาเพิ่มเติมสังคมศึกษาด้วยกระบวนการอกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ที่ทดลองใช้รายวิชาเพิ่มเติมสังคมศึกษา ปรากฏผลตามตารางที่ 4.15

**ตารางที่ 4.15**

*ผลการวิเคราะห์คะแนนความคิดเห็นของนักเรียนชั้นมัธยมศึกษาปีที่ 5 ที่มีต่อการเรียนด้วยรายวิชาเพิ่มเติมสังคมศึกษาศาสนาและวัฒนธรรมกระบวนการออกแบบย้อนกลับเพื่อเสริมสร้างความเป็นพลโลก*

|  |  |  |  |
| --- | --- | --- | --- |
| ข้อคำถาม | X | S.D. | ระดับความคิดเห็น |
| 1. ด้านเจตคติต่อรายวิชาเพิ่มเติม  1.1 ความชอบที่จะเรียนรู้ตามรายวิชาเพิ่ม พลโลกศึกษา  1.2 ความสนใจและเต็มใจเรียนรู้รายวิชาเพิ่มพลโลกศึกษา  1.3 ความภูมิใจที่ได้รายวิชาเพิ่มเติมพลโลกศึกษา  1.4 รายวิชาเพิ่มเติมพลโลกศึกษานี้มีประโยชน์ต่อผู้เรียน  1.5 รายวิชาเพิ่มเติมนี้สามารถเสริมสร้างความเป็นพลโลกให้กับผู้เรียน | 4.80  4.10  4.93  4.81  4.80 | 0.45  0.26  0.55  0.39  0.41 | มากที่สุด  มาก  มากที่สุด  มากที่สุด  มากที่สุด |
| เฉลี่ย | 4.68 | 0.41 | มากที่สุด |
| 2. ด้านเนื้อหาของรายวิชาเพิ่มเติม  2.1 เนื้อหาตามรายวิชาเพิ่มเติมนี้มีความน่าสนใจ  2.2 เนื้อหารายวิชาเพิ่มเติมนี้ มีความหลากหลายเหมาะสมกับวัยของนักเรียน  2.3 เนื้อหารายวิชาเพิ่มเติมนี้ มีความหลากหลาย สามารถกระตุ้นให้อยากที่จะเรียนรู้ได้เป็นอย่างดี | 4.57  4.60  4.87 | 0.50  0.51  0.17 | มากที่สุด  มากที่สุด  มากที่สุด |
| เฉลี่ย | 4.68 | 0.39 | มากที่สุด |
| 3. ด้านกิจกรรมการเรียนรู้  3.1 กิจกรรมการเรียนรู้มีความหลากหลาย  3.2 กิจกรรมการเรียนรู้ มีความชัดเจนน่าสนใจสามารถปฏิบัติได้  3.3 กิจกรรมการเรียนรู้ผู้เรียนได้เรียนรู้ร่วมกัน  3.4 กิจกรรมการเรียนรู้เอื้อต่อการแสดงความคิดเห็นของนักเรียนได้อย่างอิสระ  3.5 กิจกรรมการเรียนรู้ผู้เรียนมีส่วนร่วมในการเลือกศึกษาในเรื่องที่สนใจในการทำกิจกรรมการเรียนรู้ | 4.53  4.80  4.53  4.93  4.60 | 0.52  0.41  0.52  0.26  0.51 | มากที่สุด  มากที่สุด  มากที่สุด  มากที่สุด  มากที่สุด  *(ต่อ)* |
| **ตารางที่ 4.15** (ต่อ) |  |  |  |
| ข้อคำถาม | X | S.D. | ระดับความคิดเห็น |
| เฉลี่ย | 4.67 | 0.44 | มากที่สุด |
| 4. ด้านสื่อการเรียนรู้  4.1 สื่อการเรียนรู้มีความน่าสนใจ  4.2 สื่อการเรียนรู้มีความหลากหลาย  4.3 ผู้เรียนได้ใช้แหล่งความรู้ในการเรียนห้องสืบค้นอินเตอร์เน็ต สมาร์ทโฟนแท็ปเล็ต ห้องสมุด | 4.80  4.10  4.93 | 0.45  0.26  0.55 | มากที่สุด  มาก  มากที่สุด |
| เฉลี่ย | 4.66 | 0.41 | มากที่สุด |
| 5. ด้านการวัดและประเมินผล  5.1 ครูมีการวัดผลทุกครั้งที่เรียน  5.2 ความพึงพอใจกับการประเมิน โดยผู้เรียนได้สรุปความรู้ด้วยตนเอง  5.3 ครูมีแบบวัดผลประเมินผลที่หลากหลาย  5.4 วิธีการวัดและประเมินผลตามรายวิชาเพิ่มเติมมีความหลากสอดคล้องกับสิ่งที่ต้องการวัด | 4.87  4.47  4.73  4.80 | 0.35  0.52  0.46  0.41 | มากที่สุด  มาก  มากที่สุด  มากที่สุด |
| เฉลี่ย | 4.71 | 0.43 | มากที่สุด |
| รวม | 4.68 | 0.41 | มากที่สุด |

จากตารางที่ 4.15 พบว่าผู้เรียนมีความคิดเห็นต่อการเรียนรู้ด้วยรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกที่พัฒนาขึ้นโดยภาพรวม อยู่ในระดับมากที่สุด (= 4.68, S.D.= 0.41) เมื่อพิจารณาเป็นรายด้านได้ดังนี้ ด้านเจตคติต่อหลักสูตรรายวิชาเพิ่มเติม (= 4.68, S.D.= 0.41) ด้านเนื้อหาของหลักสูตรรายวิชาเพิ่มเติม   
(= 4.68, S.D.= 0.39) ด้านกิจกรรมการเรียนรู้ (= 4.67, S.D.= 0.44) ด้านสื่อการเรียนรู้ (= 4.6,mS.D.= 0.41) ด้านการวัดและประเมินผล (= 4.71, S.D.= 0.43) ตามลำดับ

การนำรายวิชาเพิ่มเติมสังคมศึกษาไปทดลองใช้กับกลุ่มตัวอย่างพบปัญหาและอุปสรรคบางประการที่ต้องแก้ไขในระหว่างการจัดการเรียนการสอนซึ่งเป็นข้อมูลที่ได้มาจากผลการจัดการเรียนรู้เช่น 1) ในการเรียนการสอนครั้งแรก นักเรียนไม่ชอบการอ่าน ไม่อ่านใบความรู้ และคำชี้แจงในใบงาน แต่เมือได้รับคำอธิบายเพิ่มเติมนักเรียนจึงเริ่มอ่านใบความรู้และใบงานแล้วปฏิบัติตามคำชี้แจงจึงต้องใช้เวลามากกว่าที่กำหนดไว้ 2 นักเรียนไม่กล้าแสดงความคิดเห็นหรือนำเสนอผลงาน เมื่อได้รับกำลังใจคำแนะนำหรือรางวัลการแข่งขันเป็นแรงจูงใจในการปฏิบัติกิจกรรม จนกระทั่งนักเรียนกล้าแสดงความคิดเห็นและนำเสนอผลงานอย่างกระตือรือร้น จึงทำให้นักเรียนสนุกกับการเรียนรู้มากขึ้นและตั้งใจเรียน